ZAPISNIK
26. sjednice Vijeća Mjesnog odbora Dankovec
održane dana 26. srpnja 2023. u prostorijama objekta mjesne samouprave
Dankovec, Slanovečka 19, s početkom u 19,00 sati

NAZOČNI ČLANOVI VIJEĆA:
Ivica Ivanović, Petra Buhin, Josip Fabijanić, Dražen Zrinski i Slavko Stanić
Predsjedava: Ivica Ivanović, predsjednik Vijeća
Zapisnik vodi: Dražen Zrinski
      Predsjednik konstatira, da  je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 26. sjednicu Vijeća Mjesnog odbora.
      Bez rasprave, jednoglasno, Vijeće prihvaća tekst zapisnika 25.sjednice Vijeća Mjesnog odbora Dankovec, održane 13. lipnja 2023.godine.
      Na prijedlog predsjednika Vijeća, Vijeće jednoglasno prihvaća
DNEVNI RED:
1. Godišnji izvještaj o izvršenju Financijskog plana Mjesnog odbora Dankovec za 2022. godinu – donošenje;
2. Prijedlog za nabavu oglasnog ormarića – donošenje zaključka;
3. Zahtjev za dovoz pitke vode cisternom – Damir Gašparec – donošenje zaključka
4. Prijedlog za popravak ceste i izgradnju komunalne infrastrukture u ulici Pavlinščak – donošenje zaključka;
5. Pitanja, prijedlozi i obavijesti.

Ad 1. Godišnji izvještaj o izvršenju Financijskog plana Mjesnog odbora Dankovec za 2022.
Nakon izlaganja predsjednika Mjesnog odbora Dankovec o Godišnjem izvještaju o izvršenju Financijskog plana Mjesnog odbora Dankovec za 2022., članovi vijeća Mjesnog odbora Dankovec jednoglasno donose
Godišnji izvještaj o izvršenju Financijskog plana Mjesnog odbora Dankovec za 2022.
/Godišnji izvještaj nalazi se u prilogu ovog zapisnika i njegov je sastavni dio./
Ad 2.  Prijedlog za nabavu oglasnog ormarića
Nakon rasprave članovi Vijeća jednoglasno donose 
ZAKLJUČAK

Predlaže se zamjena postojećeg i nabava novog oglasnog ormarića za potrebe Mjesnog odbora Dankovec. 
Postojeći oglasni ormarić je oštećen i u lošem stanju te kao takav ne služi svojoj svrsi. 

	Ponuda G.D. Dizajna nalazi se u privitku zapisnika.

Ad.3  Zahtjev za dovoz pitke vode cisternom – Damir Gašparec
Nakon upoznavanja sa zahtjevom gosp. Damira Gašpareca i rasprave, članovi Vijeća jednoglasno donose
ZAKLJUČAK
I. Razmotren je zahtjev Damira Gašpareca iz Zagreba,  Pavlinščak 23, za dovoz 5 m3 pitke vode cisternom, neophodne za osnovne životne potrebe.
II. Daje se pozitivno mišljenje o navedenom.
III. Ovaj zaključak dostavlja se Vijeću Gradske četvrti Gornja Dubrava na daljnje postupanje.
Ad.4  Prijedlog za popravak ceste i izgradnju komunalne infrastrukture u ulici Pavlinščak
Nakon izlaganja o problematici vezanoj o komunalnoj infrastrukturi, tj. o nepostojanju infrastrukture u ulici Pavlinščak i nakon provedene rasprave, članovi Vijeća jednoglasno donose 
[bookmark: _GoBack]
ZAKLJUČAK

1. Predlaže se hitno nasipavanje ulice Pavlinščak kamenom tucanikom, a kako bi se olakšalo kretanje ulicom zbog oštećenja nastalih uslijed nedavnog nevremena i kiše.
2. Predlaže se Vodoopskrbi i odvodnji da izgradnju vodoopskrbne mreže i sustava odvodnje u ulici Pavlinščak uvrsti u svoje planove u narednom razdoblju. 

Ad 5. Pitanja, prijedlozi i obavijesti
Po ovoj točki dnevnog reda nije bilo pitanja i prijedloga.
Završeno u 20,35 sati.
KLASA: 024-08/23-003/1426
URBROJ: 251-13-11-5/009-23-2          
U Zagrebu, 26. srpnja 2023.

Zapisnik sastavio: Dražen Zrinski
Zapisnik tehnički i administrativno sastavila: Jadranka Marković   
							Predsjednik Vijeća MO Dankovec                           
                                                                                                     Ivica Ivanović
